देर रात डीजे बजाने पर 4 पंजाबियों की गोली मार हत्या

भिखीविंड (अमृतसर). लेबनान के शहर याला में रविवार रात को पार्टी के बाद अपने घर में साे रहे 4 पंजाबी युवकाें की लेबनान के स्थानीय लाेगाें ने गाेलियां मारकर हत्या कर दी। मारे गए युवकों में तरनतारन के भिखीविंड के नजदीकी गांव बलेर का गुरलवजीत सिंह शामिल है।

परिजनों के मुताबिक गुरलवजीत की हत्या की खबर उन्हें करीबी रिश्तेदार हरजिंदर सिंह ने दी है, जो उसेे 8 महीने पहले लेबनान लेकर गया था। हरजिंदर ने बताया था कि मारे गए तीन अन्य युवकाें में से दो तरनतारन के गांव चीमा कलां, व गांव पखाेके अाैर तीसरा लुधियाना का है, मगर अभी तक उनकी पहचान नहीं हो पाई है।

हरजिंदर से परिजनों का दो दिन से संपर्क नहीं हो पाया, जिस कारण परिजनों ने उनके बेटे के शव को मंगवाने में केंद्र सरकार व विदेश मंत्रालय सेे मदद मांगी है। जानकारी के अनुसार चाराें पंजाबी युवकाें में से एक अगले कुछ दिनों में पंजाब वापस आने वाला था। इसलिए दोस्तों ने शनिवार शाम काे पार्टी रख देर रात तक डीजे लगाया। लेकिन डीजे की अावाज को लेकर उनकी वहां के लाेगाें से कहा-सुनी हो गई।

मामूली झगड़े के बाद जब वे अपने कमरे में जाकर सो गए तब दूसरे गुट के लेबनानियों ने वहां रविवार अलसुबह 3.30 बजे साे रहे चार पंजाबियों पर गोलियां बरसा दीं। अाराेपी फरार बताए जा रहे हैं।